stanford-oval/wikipedia huggingface dataset:
סיסימיוט
אקלים

| אקלים בסיסימיוט> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בסיסימיוט> ינואר.−9.4.−16.3.19 | אקלים בסיסימיוט> פברואר.−10.2.−17.7.20 | אקלים בסיסימיוט> מרץ.−10.1.−18.0.22 | אקלים בסיסימיוט> אפריל.−3.6.−10.9.28 | אקלים בסיסימיוט> מאי.2.9.−3.2.18 | אקלים בסיסימיוט> יוני.6.8.0.8.30 | אקלים בסיסימיוט> יולי.9.8.3.3.44 | אקלים בסיסימיוט> אוגוסט.9.3.3.3.52 | אקלים בסיסימיוט> ספטמבר.5.8.0.7.51 | אקלים בסיסימיוט> אוקטובר.0.7.−4.4.37 | אקלים בסיסימיוט> נובמבר.−3.2.−8.7.38 | אקלים בסיסימיוט> דצמבר.−6.9.−13.3.23 | אקלים בסיסימיוט> שנה.−0.68.−7.03.382 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: המכון המטאורולוגי הדני
ערים תאומות

לסיסימיוט הסכם ערים תאומות עם:
דנמרק אלברטסלונד, דנמרק
איי פארו קלאקסוויק, איי פארו
בנוסף, לסיסימיוט הסכם ידידות עם:
הממלכה המאוחדת וויטסטייבל, אנגליה, הממלכה המאוחדת
הערות שוליים

↑  האקלים בסיסימיוט באתר המכון המטאורולוגי הדני
| --- | --- |
בקרת זהויות :  NLI: 987007555093205171  BnF: cb179447143 (data)  GND: 4497924-1  LCCN: n83233824  MusicBrainz: 35b2ef11-f188-4054-a6f1-5f9358d5b0c8  NKC: ge1073415  SUDOC: 195063171  VIAF: 134911435   WorldCat (עם VIAF): 134911435
עיבוד נתונים אוטומטי

עיבוד נתונים ממוחשב
עיבוד נתונים אוטומטי (בראשי תיבות: ענ"א), או בקיצור עיבוד נתונים, הוא תהליך ממוכן הממיר נתונים למידע, כלומר קורא נתונים ומפיק מהם תמצית בעלת משמעות ותועלת.
במאה ה-21, מתבצע עיבוד נתונים באמצעות מחשב, אך קודם לשימוש הנרחב במחשבים הוא בוצע במכונות פשוטות יותר – ציוד לעיבוד נתונים – שעיבדו נתונים שנרשמו על-גבי כרטיסים מנוקבים. כדי להדגיש את הפן המעשי שלהן, מערכות עיבוד נתונים נקראות לרוב מערכות מידע, מכיוון שהן מציגות נתונים באופן ברור ומעובד.
בהקשר של עיבוד נתונים, נתונים מוגדרים כמספרים או תווים המייצגים פרטים כלשהם מהעולם האמיתי. נתון אחד הוא פרט אחד מהעולם האמיתי. המידע מתקבל מהנתונים על ידי הפעלת אלגוריתם, הסקה לוגית או חישוב סטטיסטי. מידע, בהקשר זה, מוגדר כתשובה בעלת משמעות לשאילתה כלשהי, או כתוצר ביניים שניתן לגלגלו לשאילתות נוספות.
בתחומי המדע וההנדסה, המונח ניתוח מידע משמש לתיאור עיבוד הנתונים. לרוב, בתחומים אלה נעשה שימוש באלגוריתמים ייחודיים ותחשיבים סטטיסטיים מדויקים שאינם שכיחים בתחומים העסקיים. בעוד שבתחומים העסקיים מקובל לייצג את הנתונים במספרים שלמים, נקודה קבועה או במספרים בינאריים, הרי שבתחומי המדע וההנדסה הנתונים הם לרוב מספרים ממשיים המיוצגים בנקודה צפה.
שלבים בעיבוד נתונים

תהליך עיבוד הנתונים כולל לרוב מספר שלבים. ראשית, יש להמיר את הנתונים לפורמט דיגיטלי הקריא על ידי מחשב. לאחר מכן, ניתן להפעיל תהליכי המרה נוספים, בהתאם למקור וסוג הנתונים. לבסוף, יש להזין את הנתונים המעובדים למערכת מידע כלשהי לשם ניצולם, לדוגמה, לשם כריית מידע והצגתו באופן גרפי.
אלמנטים חשובים בעיבוד נתונים:
הזנת נתונים
ניקוי נתונים
קידוד נתונים
תרגום נתונים
סיכום נתונים
צבירת נתונים
אימות נתונים
צִלְווּחַ נתונים
ניתוח סטטיסטי
מחסנאות נתונים
כריית נתונים
הצגת נתונים
גלגול נתונים
ראו גם

מערכת עיבוד תנועות
צינור עיבוד נתונים
חישוב (מדעי המחשב)
היתוך מידע
| ניהול ידע |
| --- | --- | --- |
| כללי | ניהול ידע • ניהול תוכן • מבחן אמילי • למידה ארגונית • פער הידיעה-עשייה • עובד ידע • תרבות ארגונית |  |
| נושאים משלימים | נתונים • מידע • ידע • מדעי המידע • מערכת מידע • מידענות • מידען • מערכת תומכת החלטה • עיבוד נתונים |  |
| אישים | לארי פרוסאק |  |
תהליך עיבוד נתונים
עורק הזרוע

| --- | --- |
 שיוך:  מערך העורקים 
 תיאור ב:  האנטומיה של גריי (מהדורה 20) (589) 
 מזהים
 לטינית (TA98):  arteria brachialis 
 טרמינולוגיה אנטומיקה:  A12.2.09.018 
 TA2 (2019):  4632 
 FMA:  22689 
 קוד MeSH:  A07.015.114.139 
 מזהה MeSH:  D001916 
 מערכת השפה הרפואית המאוחדת:  C0006087 
 
עורק הזרוע צבוע באדום
עוֹרֵק הַזְּרוֹעַ (TA: Arteria brachialis) הוא העורק הראשי בזרוע. העורק הוא המשכו של עורק בית השחי, וראשיתו במעברו של עורק בית השחי בגבולו התחתון השריר העגול הגדול. סופו של העורק בפיצולו בגומץ המרפק לעורק החישור ועורק הגומד.
אנטומיה > מהלך

עורק הזרוע מתחיל בגבולו התחתון של השריר העגול הגדול. הוא ממשיך במורד המשטח הגבי של הזרוע עד שהוא מגיע לגומץ המרפק, ממול לצוואר עצם החישור, שם, תחת מעטה אלל שריר הזרוע הדו-ראשי, הוא מתפצל לעורק החישור ולעורק הגומד. באנשים מסוימים פיצול זה מתרחש מוקדם יותר, ועורקי האמה מתחילים את מהלכם כבר בזרוע.
אנטומיה > מבנים סמוכים

עורק הזרוע נמצא קדמית לשריר הזרוע התלת-ראשי. בראשיתו הוא תיכון לעצם הזרוע, ובהמשך הוא עובר קדמית לרכס הרום-עליי התיכון ולסליל הזרוע. בעוברו בכיוון מטה והצדה, הוא מלווה את עצב התווך החוצה קדמית לו. מסלולו של עורק הזרוע כרוך בנתיבו של עצב התווך: באזורים המקורבים עצב התווך נמצא מיד לצדו של העורק, ובאזורים המרוחקים עצב התווך חוצה את הדופן התיכונה של העורק ונמצא קדמית למפרק המרפק.
אנטומיה > סעיפים

הסעיפים העיקריים של העורק במהלכו בזרוע הם: עורק הזרוע העמוק, עורק הגומד העקיף העליון ועורק הגומד העקיף התחתון. עורק הזרוע העמוק הוא העורק הראשון והגדול ביותר המסתעף מעורק הזרוע. העורקים העקיפים יוצרים השקות סביב מפרק המרפק.
במהלכו בזרוע מסתעפים מעורק הזרוע סעיפים רבים ללא שם ייחודי הנקראים יחדיו ענפי השרירים, וכן מסתעפים העורקים הזנים של עצם הזרוע היוצאים מההיבט הצדי שלו. בחלק מן האיורים האנטומיים מושמטים ענפי השרירים.
היבטים קליניים

הדופק של עורק הזרוע נמוש בהיבט הקדמי של המרפק, תיכונית לגיד שריר הזרוע הדו-ראשי. מקום זה משמש להנחת שרוולית מד לחץ דם לצורך מדידת לחץ דם.
ראו גם

עורק הירך
סקווים

| סקווים |
| --- | --- |
עצי סקוויה לעומת אדם עצי סקוויה לעומת אדם
מיון מדעי
ממלכה:: צומח
מערכה:: מחטנאים
מחלקה:: מחטניים
סדרה:: מחטיים
משפחה:: ברושיים
תת־משפחה:: סקווים
שם מדעי
 Sequoioideae ‏Quinn, 2000
עצי סקוויה ענקית הנמנים עם "קבוצת הבית" בפארק לאומי סקוויה
גנרל שרמן
גזע עץ סקוויה חתוך - בקמפוס גבעת רם בירושלים
סקווים (שם מדעי: Sequoioideae) היא תת-משפחה של עצים במשפחת הברושיים (Cupressaceae). בעבר שויכה למשפחת הטקסודיים, אך בעקבות מחקרים נבלעה משפחה זו בתוך הברושיים. תת-המשפחה כוללת שלושה סוגים, שבכל אחד מהם יש מין יחיד.
שלושת המינים הם:
סקוויה ענקית (Sequoiadendron giganteum), הנקראת גם "סקוויון ענק" ו"סקוויית ההרים" - שם הסוג סקווידנדרון (Sequoiadendron).
סקוויה נאה (Sequoia sempervirens) הנקראת גם "סקוויית החוף" ומשמעות שמה המדעי היא "סקוויה ירוקת עד" - שם הסוג הוא סקוויה (Sequoia).
מטסקוויה (Metasequoia glyptostroboides) שמשמעות שמה המדעי היא "בעל איצטרובל מגולף" - שם הסוג מטהסקוויה (Metasequoia).
עצי הסקוויה הם הגדולים שבצמחים, והם שוברים שיאים רבים בממדיהם, הן בגובה והן בנפח. הם אף מהמובילים בתוחלת חייהם, כאשר גילם יכול להאריך לעד כ- 2,200 שנה. מקור השם "סקוויה" בשמו של ראש שבט הצ'ירוקי האינדיאני. בארצות הברית רווח השם "רדווד" (Redwood) כשם חליפי לעצי ה"סקוויה" ומקורו בצבע הגזע החום-אדמדם כצבע הקינמון.
תפוצה

התפוצה הטבעית והעיקרית של עצי "סקוויה ענקית" היא במורדות רכס סיירה נבדה במדינת קליפורניה בארצות הברית וריכוזם העיקרי בפארקים לאומיים וביערות לאומיים המשמרים אותם שהחשובים בהם הם: הפארק הלאומי סקוויה שבחורשת "היער הענק" שבשטחו הריכוז הגבוה ביותר של הפרטים הגדולים ביותר, הפארק הלאומי קינגס קניון הצמוד לפארק הלאומי סקוויה שבו נמצאת "החורשה הגדולה ביותר של עצי סקוויה ענקית" המכונה "חורשת הר הרדווד" ובה 15,800 עצים, הפארק הלאומי יוסמיטי שבו שלוש חורשות של עצי "סקוויה ענקית", היער הלאומי סקוויה שבו כ-41 חורשות במלואן או בחלקן והן למעלה ממחצית חורשות הסקוויה הענקית, היער הלאומי אינְיוֹ, היער הלאומי סיירה והיער הלאומי סטניסלוס.
התפוצה הטבעית והעיקרית של עצי "סקוויה נאה" היא בצפון אזור החוף שבמערב קליפורניה והריכוזים החשובים הם הפארק הלאומי והפארקים המדינתיים רדווד שבו ארבעה מחמשת עצי "סקוויה נאה" הגבוהים ביותר וכן מרבית עצי "הסקוויה הנאה" הגדולים ביותר כולל תשעה מהעשרה הגדולים ביותר, הפארק המדינתי רדווד המבולדט שבו לפחות למעלה מ-500 עצים מתוך לפחות מעל 600 הגבוהים מעל 100 מטרים ו-23 מתוך 38 העצים הגבוהים מ-110 מטרים, "השמורה המדינתית יער מונטגומרי" (Montgomery Woods State Reserve) שבה שלושה מהעצים הגבוהים מ-110 מטרים, ו"מצבת הזיכרון הלאומית יער מיור" (Muir Woods National Monument) הנמצאת 19 ק"מ מצפון לסן פרנסיסקו ונקראת על שמו של ג'ון מְיוּר, בוטנאי, אקולוג וממייסדי התנועות לשימור המגוון הביולוגי ולהגנה מהתערבות האדם בטבע הפראי, שהציל את העצים מהמשך כריתה מסיבית, לאחר שנכרתו רבים מעצי הסקוויה שהיו מצויים בקליפורניה.
הסוג השלישי של עצי סקוויה, המטסקוויה, גדל בסין.
שיאים

גובה: העץ הגבוה בעולם נכון ל-2008 הוא "היפריון", פרט של "סקוויה נאה" הגדל בפארק לאומי רדווד, החלק המרכזי של מערכת הפארקים רדווד. העץ מתנשא לגובה של מעל 115.6 מטרים (2011) וממשיך לגדול ולגבוה. גילו מוערך בכ-600 שנים, גיל הנחשב צעיר לעצי סקוויה. "סקוויה נאה" היא מין העצים הגבוה בעולם: לפחות מעל 600 פרטים גבוהים ממאה מטרים, כשלפחות 224 גבוהים מ-105 מטרים ולפחות 42 גבוהים מ-110 מטרים. מעל 500 מהגבוהים ממאה מטרים, 138 מהגבוהים מ-105 מטרים ו-26 מהידועים שגובהם מעל 110 מטרים צומחים בפארק המבולדט שבו 58% מ-50 העצים הגבוהים בעולם ו-66% ממאה הגבוהים ביותר. בשטח "הפארק הלאומי רדווד" גדלים ארבעה מחמשת העצים הגבוהים ביותר וחמישה משבעת הגבוהים ביותר.
העץ הגדול ביותר בעולם במונחי נפח הוא פרט של "סקוויה ענקית" הגדל בחורשת "היער הענק" שבשטח "הפארק הלאומי סקוויה" ומכונה "גנרל שרמן", על שם ויליאם שרמן ונפחו במדידה האחרונה הוערך ב-1489 מטר מעוקב של עץ. גובהו היה 84.2 מטרים, היקפו בבסיסו כ-33 מטרים וקוטרו כ-11 מטרים, והמסה שלו הוערכה ב-5,600 טונות מטריות בקירוב כשמסת גזעו בלבד היא מעל 1,250 טונות מטריות. תשעה-עשר פרטים של "סקוויה ענקית", מין העצים הגדול בעולם, הם עם נפח של לפחות 1,000 מטרים מעוקבים של עץ, כששמונה מהם צומחים בחורשת "היער הענק" כולל שלושה מארבעת הגדולים ביותר וחמישה מעשרת העצים הגדולים ביותר.
הנפח המרבי אליו הגיע פרט של "סקוויה נאה", מין העצים השני בגודלו, הוא 1,206 מטרים מעוקבים של עץ שהוא הנפח המוערך של "המונרך האבוד" המתנשא לגובה של 98 מטרים וצומח ב"חורשת הטיטאנים" בשטח "הפארק המדינתי "רדווד ג'דדיה סמית'" במערכת הפארקים רדווד, והוא העץ התשיעי בגודלו בעולם לאחר שמונה עצים של "סקוויה ענקית". נפחם של חמישה עצי "סקוויה נאה" עולה על 1,000 מטרים מעוקבים, והוא מין העצים היחיד למעט "סקוויה ענקית" הכולל פרטים כאלו. וכן הוא מין העצים היחיד למעט "סקוויה ענקית" הכולל פרטים שהם בין 50 עצים הגדולים בעולם, כשחמשת הפרטים המוזכרים לעיל מצויים בין 20 העצים הגדולים ביותר. במערכת הפארקים רדווד צומחים מרבית עצי ה"סקוויה נאה" הגדולים ביותר, כולל תשעת הגדולים ביותר ו-22 מבין 25 עצי ה"סקוויה נאה" הגדולים ביותר, כשבפארק "ערוץ הערבה" צומחים רובם כולל ארבעה-עשר מה-25 הגדולים ביותר ובהם ארבעה מעשרת הגדולים ביותר, ובפארק ג'דדיה סמית' גדלים ארבעה מששת הגדולים ביותר.
לקריאה נוספת

ג'ואל בורן, ענקי היער - עצי הסקויה, נשיונל ג'יאוגרפיק ישראל, גיליון 137, אוקטובר 2009
הערות שוליים

↑  Gadek, P.A., Alpers, D.L., Heslewood, M.M., and Quinn, C.J. (2000). Relationships within Cupressaceae sensu lato : A combined morphological and molecular approach, American Journal of Botany, 87(7): 1044-1057.
↑  ב-1872 דווח באוסטרליה על שני פרטים של עצי אקליפטוס שהגיעו לגבהים של כ-132 ו-140 מטרים, אך עצים אלו נכרתו לפני שנים רבות ולא ניתן לבדוק טענות אלו. עץ האקליפטוס הגבוה ביותר הידוע בימינו מגיע לגובה 97 מטרים. האקליפטוס הגבוה ביותר שנכרת, שיש ביטחון מסוים לגבי מדידתו, היה בגובה של כ-114 מטרים. לפי מחקר ביולוגי משנת 2004 (George W. Koch, Stephen C. Sillett, Gregory M. Jennings & Stephen D. Davis, The limits to tree height, letters to nature, 2004 Nature Publishing Group), שיא הגובה האפשרי לעץ הוא 130-122 מטרים, כפוף לכוח הכבידה ולחיכוך בין המים לנימים שדרכם הם זורמים.
↑  ראו כאן על עצי סקוויה נאה הגבוהים ביותר.
↑  ראו כאן.
↑  ראו כאן על 48 עצי סקוויה ענקית הגדולים ביותר.
↑  ראו כאן על עצי סקוויה נאה הגדולים ביותר.
| --- | --- |
בקרת זהויות :  NLI: 987007291749405171  GND: 4168747-4  LCCN: sh00003487  NARA: 10664948
סקי למרחקים

גולש באוסטריה
מרתון טארטו באסטוניה
סקי למרחקים או סקי במישור (באנגלית: Cross-country skiing או XC skiing) הוא ענף ספורט חורף ממשפחת הסקי הנורדי, בו הגולש נע למרחקים ארוכים במיוחד (כמה עשרות קילומטרים) על גבי מגלשי סקי במסלולים עם טופוגרפיה משתנה. הגולשים דוחפים את עצמם קדימה בעזרת הרגליים וכן בעזרת מקלות סקי שהם אוחזים בידיהם. בנוסף להיותה ענף ספורט, צורה זו של גלישה היא עדיין דרך פופולרית להתנייד בחודשי החורף בארצות צפון אירופה. 
כספורט תחרותי, סקי למרחקים נחשב קשה ביותר שכן הוא דורש הפעלה של רוב שרירי הגוף בעומס גבוה ולאורך זמן. הוא נחשב גם כספורט עממי מקובל מאוד, בין היתר מכיוון שהוא קל ללימוד, אינו מצריך ציוד יקר במיוחד ונחשב לפעילות גופנית בריאה ביותר. גלישה למרחקים נפוצה בארצות סקנדינביה, בקנדה, ברוסיה וביתר מדינות ברית המועצות לשעבר. הענף הזה צובר תאוצה כספורט עממי גם בארצות הברית ובאירופה הקונטיננטלית. מלבד היותה ענף ספורט בפני עצמו, גלישה למרחקים קיימת גם בשני ענפי ספורט חורף נוספים: סקי נורדי משולב בו גלישה למרחקים משולבת עם קפיצות סקי, וביאתלון שמשלב גלישה למרחקים עם קליעה למטרה. תחרויות גביע העולם מאורגנות על ידי פדרציית הסקי הבינלאומית.
היסטוריה

גלישה למרחקים פותחה בארצות סקנדינביה לפני אלפי שנים. זוהי הייתה דרך ההתניידות היחידה בארצות אלו המכוסות בשלג עמוק במשך רוב השנה, בעיקר בצפון. הגלישה למרחקים הפכה מאוחר יותר גם לדרך ההתניידות של הצבאות באזורים האלו ואף במאה ה-20 עשה הצבא הפיני שימוש נרחב בגלישה למרחקים במהלך מלחמת החורף. באופן מסורתי נבנו מגלשי הסקי מעץ, ומקלות הסקי נבנו מקני במבוק שאליהם חוברה פיסת עור לשפר את האחיזה בידיים. מרוץ הסקי הספורטיבי (תחרותי) הראשון למרחקים אורגן כנראה ב-1872 בנורווגיה.
ציוד

מגלשי הסקי הם צרים וארוכים יחסית, וקלי משקל. בגלל צורתם הם מאפשרים לצבור מהירות אולם השליטה בסיבובים קשה. בניגוד למרבית ענפי ספורט החורף המגפיים מתחברים למגלשי הסקי רק באזור האצבעות ואילו העקב חופשי. התצורה הזאת חשובה במיוחד כאשר הגולש מטפס על גבעות. למעשה סקי למרחקים הוא ספורט החורף היחידי שכולל גם עליות. מקלות הסקי הם ארוכים במיוחד, הם אמורים להגיע לגובה הכתף של הגולש ואף לעבור אותו במעט. קצוות המקלות מחודדים כדי שיוכלו להינעץ בשלג, ומעט מעליהם יש מגן שמונע מהם להינעץ עמוק מדי. הגולש לובש בדרך כלל בגדים תרמיים צמודים לגוף כדי להקטין את השפעת הרוח, ולובש כפפות מרופדות כדי למנוע כאב כתוצאה מהאחיזה במקלות הסקי.
סגנונות

ישנם שני סגנונות עיקריים בסקי למרחקים:
הסגנון הקלאסי - בסגנון זה מגלשי הסקי נמצאים בתוך מסילות שנחצבו בשלג מראש, ותנועת הרגליים היא אופקית בלבד ולא מתאפשרת תנועה אנכית. הגולש מתקדם על ידי בעיטות קדימה עם הרגליים, ודחיפה בעזרת מקלות הסקי. זהו סגנון קל ללימוד אבל איטי יחסית, ועיקר העומס נמצא על פלג הגוף העליון.
הסגנון החופשי - בסגנון זה אין מסילות בשלג והגולש בתנועת רגליים אנכית בעיקר בדומה לתנועת הרגליים בהחלקה על הקרח. בסגנון זה העומס מתחלק בין הרגליים לידיים והוא מהיר משמעותית מהסגנון הקלאסי, אם כי זהו סגנון קשה יחסית ללימוד ולוקח זמן לצבור מיומנויות.
ביאתלון
תחרויות

ישנן תחרויות למגוון של מרחקים הן בסגנון הקלאסי והן בסגנון החופשי, לגברים ולנשים. גולש או גולשת שמעוניינים לזכות באליפות העולם צריכים להצטיין בסגנונות השונים ובמרחקים השונים, אולם ישנם גולשים שמצטיינים בסגנון מסוים בלבד או במרחקים מסוימים בלבד. מספר דוגמאות לסוגי התחרויות השונים:
ספרינט אישי (מרחקים של 0.8 - 1.5 ק"מ כשנשים גולשות כמה מאות מטרים פחות מגברים, סגנון חופשי או קלאסי)
ספרינט קבוצתי (סגנון חופשי או קלאסי)
מרחק קצר נגד השעון (גברים 15 ק"מ, נשים 10 ק"מ, סגנון חופשי או קלאסי)
מרחק בינוני בזינוק המוני (גברים 30 ק"מ, נשים 15 ק"מ, סגנון חופשי או קלאסי. אינו מתקיים באליפויות עולם ואולימפיאדות)
מרתון (גברים 50 ק"מ, נשים 30 ק"מ, סגנון חופשי או קלאסי)
סקיאתלון, תחרות מעורבת שמחציתה הראשונה מתקיימת בסגנון קלאסי ולאחר החלפת מגלשיים גולשים בסגנון חופשי (גברים 15+15 ק"מ, נשים 7.5+7.5 ק"מ)
קבוצתי (נשים 4X5 ק"מ, גברים 4X10 ק"מ, שני הגולשים הראשונים בסגנון קלאסי, שניים האחרונים בסגנון חופשי).
הערה: באליפויות העולם ובאולימפיאדות הסגנונות לכל מרחק מתחלפים מדי תחרות. למשל באליפות העולם בשנת 2013 יתקיימו תחרויות ספרינט בסגנון קלאסי, ספרינט קבוצתי בסגנון חופשי, מרחק קצר נגד השעון בסגנון חופשי ומרתון בסגנון קלאסי. באולימפיאדת סוצ'י (2014) יתהפכו הסגנונות.
סקי בסגנון חופשי
סקי בסגנון חופשי

פיקטוגרם המסמן את הענף
סקי בסגנון חופשי (באנגלית: Freestyle skiing) הוא ענף ספורט חורף הכולל מספר סוגי תחרויות שאינן כלולות בקטגוריות סקי אלפיני.
היסטוריה

הפדרציה הבינלאומית לסקי הכירה באופן רשמי בענף ב-1979, הוא נכלל בתחרויות גביע העולם מ-1980 ובאליפות העולם בסקי מ-1986.
באולימפיאדת קלגרי (1988) נכלל הענף בתחרות כענף הדגמה ומאולימפיאדת אלברוויל (1992) נכללות תחרויות סקי חופשי כתחרויות רשמיות וכענף ספורט אולימפי במשחקי החורף האולימפיים.
בדצמבר 2023 התקיימה תחרות סבב אליפות העולם בעיירה קוואסמו שבצפון מזרח פינלנד, בתנאי קור קיצוניים וסיכון בריאותי עד היפותרמיה.
סוגי תחרויות

סקי מוגול (Mogul) - תחרות בין שני גולשים בו זמנית המתקיימת במסלולים במורד, ובהם בליטות שלג מסודרות כשתי וערב המחייבות פניות חדות ומהירות של הגולש. התחרות נכללה באולימפיאדת קלגרי כענף ראווה ובאופן רשמי מאולימפיאדת אלברוויל.
סקי קרוס - תחרויות בין 3–4 גולשים בו זמנית המתקיימות במסלולים במורד, הכוללים רמפות קפיצות וסיבובים חדים. התחרות נכללת במשחקי החורף האולימפיים מאולימפיאדת ונקובר (2010).
חצי צינור (Half-pipe) - תחרות המתקיימת במבנה דמות חצי צינור המכוסה בשלג. כל גולש מבצע בזמנו תרגיל וזוכה לניקוד משופטים. התחרות נכללת במשחקי החורף האולימפיים מאולימפיאדת סוצ'י (2014).
סלופסטייל - (Slopestyle) - תחרות המתקיימת במסלול במורד הכולל מספר אלמנטים ומכשולים כגון רמפות ומעקות ומחייב שילוב של טכניקות שונות. כל גולש מבצע בזמנו תרגיל וזוכה לניקוד משופטים. התחרות נכללת במשחקי החורף האולימפיים מאולימפיאדת סוצ'י.
ביג אייר (Big Air) - תחרות קפיצות אקסטרים. נכללה במשחקי החורף לראשונה באולימפיאדת בייג'ינג (2022).
קפיצות סקי בסגנון חופשי (Aerial) - תחרות המתקיימת במסלול עם רמפות בו כל מתחרה מבצע בזמנו תרגיל הזוכה לניקוד השופטים. התחרות נכללת במשחקי החורף האולימפיים מאולימפיאדת לילהאמר (1994). באולימפיאדת בייג'ינג נוספה גם תחרות המשלבת גברים ונשים.
מסלול סלוספטייל
מסלול מוגול
תחרות סקי קרוס
תחרות חצי צינור
תחרות קפיצות סקי בסגנון חופשי
הערות שוליים

↑  זאב אברהמי, אליפות עולם במינוס 25 מעלות: התחרות שהפכה לסכנה של ממש, באתר ynet, 8 בדצמבר 2023
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
| --- | --- |
בקרת זהויות :  NLI: 987007551565305171  NKC: ph211776
עותר ציבורי

עותר ציבורי הוא אדם או גוף הפונה לבית המשפט למען מטרה ציבורית כללית. בפני העותר הציבורי עומדת במערכות משפט רבות המגבלה של היעדר זכות עמידה המגבילה את היכולת של העותר הציבורי להעלות נושאים בפני בית המשפט. מצד שני, במערכות משפט מסוימות, כמו בישראל, זוכה העותר הציבורי לעיתים בהתחשבות, למשל בהשתת הוצאות משפט נמוכות.
בישראל

עתירות של עותרים ציבוריים הוגשו בישראל עוד משנות ה-50 של המאה ה-20. החל מאמצע שנות ה-80 היה גידול ניכר בפניות של עותרים ציבוריים לבית המשפט, לאחר שבג"ץ הרחיב מאוד את זכות העמידה. עם זאת, נקבע באופן כללי שבית המשפט לא ייענה לעתירה של עותר ציבורי כאשר קיים נפגע פרטני הנמנע מפנייה לבית המשפט. אולם היו מקרים בהם בג"ץ נתן זכות עמידה לעותר ציבורי גם במקרים מעין אלו. המגמה בישראל בשנים האחרונות היא להרחיב את זכות העמידה של העותר הציבורי. מגמה זאת מופיעה גם בבית הדין הארצי לעבודה, ובעקבות זאת ניתן להסתדרות החדשה להצטרף להליך משפטי פרטי של עובד, כאשר העניין הנדון הוא בעל השלכה ציבורית.
על הבעיות הנלווית למתן זכות עמידה לעותר הציבורי נכתב בפסק הדין בג"ץ 2148/94:
באופן כללי צריך גם עותר ציבורי לשלם הוצאות משפט לצד שכנגד וכשהדבר נדרש עליו להפקיד ערבון להבטחת התשלום. עם זאת, נקבע שיש למנוע תוצאה לפיה "עותר ציבורי", הפועל בשם אינטרס הציבורי, יורתע הרתעת יתר מנקיטת הליך בשל חובת הפקדת עירבון והחשש מפסיקת הוצאות לחובתו. במקרים רבים שיעור ההוצאות המושת על עותר ציבורי נמוך מן המקובל בשים לב למעמדו, לחשיבות האינטרס הציבורי שבשמו יזם את ההליך ולהיעדר עניין אישי בהליך.
לקריאה נוספת

יצחק זמיר, בית המשפט העליון, הוצאת שוקן, 2022, הפרק "עתירה ציבורית", עמ' 110–115.
הערות שוליים

↑ דוגמאות:
בג"ץ 29/55 הרב דוד דיין נ' שר הדתות, מועצה הרבנות הראשית לישראל ו-8 אח', ניתן ב-15 ביוני 1955 - עתירה בעניין הליך הבחירה של הרב הראשי לישראל.
בג"ץ ברגמן נגד שר האוצר, ניתן ב-3 ביולי 1969 - עתירה בעניין מימון מפלגות.
↑  עותר ציבורי, אתר נ.צ. דמוקרטיה (הקישור אינו פעיל)
↑  בג"ץ 651/03 האגודה לזכויות האזרח בישראל נ' יו"ר ועדת הבחירות המרכזית לכנסת השש- עשרה, ניתן ב־23 בינואר 2003
↑  חיים ברנזון, ביה"ד לעבודה פתוח לא רק לעובדים, 14 בינואר 2002
↑  עב 002073/07, בית הדין האזורי לעבודה תל אביב יפו, 12 ביוני 2008
↑  ועד עובדים יכול להיות עותר ציבורי
↑  בג"ץ 2148-94 אמנון גלברט נ' נשיא בית המשפט העליון ויושב-ראש ועדת החקירה לבדיקת אירוע הטבח בחברון, השופט מאיר שמגר, ניתן ב-19 במאי 1994
↑  עע"ם 11174/08 התנועה למען איכות השלטון בישראל נ' עיריית תל אביב יפו, ניתן ב־16 בפברואר 2009
סמואל ג'ונס

| --- | --- |

 לידה:  17 בדצמבר 1819 מחוז פאוהטן, ארצות הברית 
 פטירה:  31 ביולי 1887 (בגיל 67) בדפורד ספרינגס, ארצות הברית 
 מקום קבורה:  בית הקברות הוליווד 
 מדינה:  ארצות הברית 
 השכלה:  האקדמיה הצבאית של ארצות הברית 
 בן או בת זוג:  ג'וליה ראש ריד ג'ונס 
 השתייכות:  צבא ארצות הברית  צבא הקונפדרציה
 תקופת הפעילות:  1837–1861  1861 – 1865
 דרגה:   מייג'ור גנרל
 תפקידים בשירות
 מפקד בריגדה מפקד מרחב דרום ג'ורג'יה ופלורידה
 פעולות ומבצעים
 מלחמת האזרחים האמריקנית
 
סמואל ג'ונס (אנגלית: Samuel Jones‏; 17 בדצמבר 1819 – 31 ביולי 1887) היה מייג'ור גנרל בצבא הקונפדרציה בזמן מלחמת האזרחים האמריקנית.
ראשית חייו

ג'ונס נולד ב-17 בדצמבר 1819 באחוזת המטעים המשפחתית Woodfield במחוז פוואטאן שבוירג'יניה. אביו, סמואל ג'ונס, היה אחינו של המושל וירג'יניה ויליאם גילס.
שירותו בצבא ארצות הברית

ג'ונס נשלח לווסט פויינט כצוער מטעם מדינת וירג'יניה בשנת 1837 וסיים את לימודיו בשנת 1841. הוא קיבל דרגת כבוד של לויטננט מדרגה שנייה, הוצב ברגימנט הארטילריה השני ונשלח לגבול מיין בעקבות סכסוך הגבול עם קנדה. הוא הוצב בווסט פוינט בין השנים 1846 – 1851 כעוזר הוראה למתמטיקה, ארטילריה וטקטיקות רגלים. לאחר מכן הוצב כעוזר הפרקליט הצבאי בוושינגטון די. סי. ונשאר בתפקידו עד להתפטרותו מהצבא בעקבות פרישת וירג'יניה מהברית ב-27 באפריל 1861.
שירותו בצבא הקונפדרציה

ב-1 במאי 1861 הצטרף ג'ונס לצבא מדינת וירג'יניה בדרגת מייג'ור והוצב בכוחות הארטילריה, ובהמשך הצטרף לצבא הזמני כאחראי על תחום הארטילריה וקודם לדרגת קולונל. ב-2 ביולי 1861 מונה ג'ונס למפקד כוחות ארטילריה של ארמיית צפון וירג'יניה. ג'ונס שירת במטהו של בריגדיר גנרל בורגארד בקרב בול ראן הראשון, קודם לדרגת בריגדיר גנרל ב-22 ביולי 1861 וקיבל תחת פיקודו את הבריגדה של גנרל בארטו אשר נהרג בשדות הקרב במנאסס. כמפקד בריגדה היו תחת פיקודו הרגימנטים ה-7, ה-8, ה-9 וה-11 מג'ורג'יה, ה-4 מקנטקי וכוחות ארטילריה.
ב-22 בינואר 1862 מונה ג'ונס לתפקיד מפקד מחלקת קרוליינה הדרומית, ג'ורג'יה ופלורידה של הצבא, קודם לדרגת מייג'ור גנרל ב-10 במאי 1862 ונשלח לסייע למפקד מחלקת טנסי. בין אפריל לאוקטובר 1864 חזר גונס למחלקת קרוליינה הדרומית, ג'ורג'יה ופלורידה כמפקדה, ומינואר עד מאי 1865 עת חולקה המלקה פיקד ג'ונס על מרחב פלורידה ודרום ג'ורג'יה. הוא החזיק בפיקוד על מרחבו עד הכניעה באפומטוקס.
סלמון במדיח כלים

חתיכות דג עטופות בנייר אלומיניום במדיח כלים.
סלמון מדיח כלים מוכן להגשה.
סלמון במדיח כלים היא מנת דג אמריקאית המתבשלת בחום של מדיח הכלים. עיקר הבישול מתרחש בשלב הייבוש של המדיח. דרך בישול זו איננה מומלצת, ועלולה להביא לאכילת דגים שאינם מבושלים כראוי, להרעלת מזון, לבחילות ולהקאות.
אופן ההכנה

חתיכות סלמון מתובלות עטופות היטב בשתי שכבות לפחות של רדיד אלומיניום מוכנסות למדיח כלים. מגדירים את מדיח הכלים לבצע שטיפה וייבוש. הסלמון נצלה, מאודה ונאפה. היתרון בשיטה הוא שהבישול נטול ריח.
אופן ההכנה > סיכונים

למדיח כלים אין טמפרטורות מוגדרות כמו כיריים ותנור ולכן יש סיכון שהדג לא יתבשל לגמרי.
היסטוריה

מקור המנה בארצות הברית, הכנה זו של דגים הודגמה על ידי וינסנט פרייס בשנת 1975 כאשר הופיע ב-The Tonight Show עם ג'וני קרסון. פרייס הציג אותה כ"מנה שכל טיפש יכול להכין".
הכנת המנה הוצגה בתוכנית הקנדית The Surreal Gourmet בהנחיית בוב בלומר בשנת 2002. דיווחים על המנה פורסמו על ידי וול סטריט ג'ורנל,‏ NBC,‏‏ BBC,‏ ווג,‏ CHOICE‏ ו-CBS News אשר ראיינו את קים דאגלס על הספר The Black Book of Hollywood Diet Secrets היכן שהמנה מוצגת.